‘Mummie’ in die hospitaal ná grap skeefloop | Nuus24
‘Mummie’ in die hospitaal ná grap skeefloop
Kaapse man verkool in brand
Man beseer in Potch-brand
Sydney – ‘n Franse toeris was Maandag met brandwonde in ‘n Australiese hospitaal nadat ‘n mede-reisiger glo sy kostuum wat van toiletpapier gemaak was aan die brande gesteek het.Die polisie in Nieu-Suid-Wallis sê die voorval het Saterdagaand plaasgevind tydens ‘n partytjie by ‘n jeughostel in Sydney. Die Fransman het homself glo met toiletpapier toegedraai om soos ‘n mummie te lyk.“Volgens bewerings het ‘n ander man by die partytjie die papier aan die brand gesteek en die 31-jarige se kostuum het heeltemal aan die brand geslaan,” het hulle in ‘n verklaring gesê.Die polisie sê ‘n 30-jarige Wallieser het homself Sondag by die Manly-polisie oorgegee en hy is in hegtenis geneem en daarvan aangekla dat hy roekelose liggaamlike leed aangerig het. Hy sal op 19 September in die hof verskyn.Volgens speurder-inspekteur Graham Cope lyk dit nie of die voorval kwaadwillig was nie.“Brandstigting was vir seker ‘n roekelose optrede, maar kan waarskynlik... in hierdie geval beskryf word as ‘n grap,” het die Australiese Uitsaaikorporasie gesê.Die slagoffer, wat behandel word vir wonde aan sy arm en nek, was Maandag in ‘n stabiele toestand in die hospitaal en sal veloorplantings ondergaan.– Volg Nuus24 op Twitter - AFP
Lees meer oor: ongelukke | brande | fratsongelukke VOLGENDE OP NUUS24X